OpenLLM-France/wikimedia huggingface dataset:
# Roser López Espinosa

Roser López Espinosa (Granollers, 1980) és una ballarina i coreògrafa catalana de dansa contemporània. És graduada en Dansa Contemporània per la Theaterschool i l'Escola Superior d'Arts d'Amsterdam (Països Baixos).
A Barcelona manté una estreta col·laboració amb Àngels Margarit de la Companyia Mudances des del 2008, ballant les peces de grup Flexelf, Kolbebasar i Capricis, així com el solo de renom internacional «Corol·la». Col·labora amb Cesc Gelabert i el cineasta Isaki Lacuesta, Iago Pericot, Bebeto Cidra i Las Malqueridas. El 2013 va estrenar «Lowland» en co-producció amb el Mercat de les Flors a duo amb el ballarí i creador libanès Guy Nader.
El 2014 va crear la peça «Hand to hand» per a la companyia neerlandesa Conny Janssen Danst (programa Danslokaal) en co-producció amb Dansateliers, que la va seleccionar per anar de gira als Països Baixos el 2015, iniciant la seva gira internacional el 2016. Va estrenar «Novembre» al «Moving Futures Festival de Rotterdam» el 2015, en co-producció amb Dansateliers i el suport del centre de creació el Graner i La Pedrera a Barcelona. És professora al Conservatori Superior de Dansa de l'Institut del Teatre de Barcelona.

## Referències

* 1 2 «La bailarina Roser López trae un ballet que escenifica un combate de judo en Granollers» (en castellà). La Vanguardia, 24-11-2016 [Consulta: 20 abril 2017].
* 1 2 3 Chavarría, Maricel «Crear, ballar, volar». La Vanguardia, 09-03-2013 [Consulta: 21 abril 2017].
* ↑ «Roser López Espinosa porta al Bartrina l'espectacle 'Lowland'». El Punt Avui, 18-12-2015.
* ↑ «Ànima, dedicat a la dansa contemporània, capítol 203, Roser López Espinosa del minut 1:40 fins al 3:30». Corporació Catalana de Mitjans Audiovisuals, 26-01-2015.
* ↑ «Ressenya de «Novembre» de Roser López Espinosa». La Pedrera, 05-11-2015. Arxivat de l'original el 2017-04-22. [Consulta: 21 abril 2017].
# Gonodactylaceus

Gonodactylaceus és un gènere d'estomatòpodes. El gènere va ser descrit per primera vegada l'any 1995 per Raymond Brendan Manning.

## Espècies

* Gonodactylaceus falcatus (Forskål, 1775)
* Gonodactylaceus glabrous (Brooks, 1886)
* Gonodactylaceus graphurus (Miers, 1875)
* Gonodactylaceus randalli (Manning, 1978)
* Gonodactylaceus ternatensis (de Man, 1902)

## Referències

* ↑ «Gonodactylaceus Manning, 1995». WoRMS, 2012.
* ↑ Manning, Raymond B. «Stomatopod Crustacea of Vietnam : The Legacy of Raoul Serene» ( PDF). Crustacean research, Special 1995, 4(4): ii-ix 1-339 [42-43], 1995. DOI: 10.18353/CRUSTACEA.SPECIAL1995.4_1.
# BST

BST té els següents significats:
* Banc de Sang i Teixits, organisme del Departament de Salut de la Generalitat de Catalunya que gestiona les donacions de sang i de teixits
* Teràpia breu estratègica (del seu nom en anglès Brief Strategic Therapy), tractament de psicoteràpia
* Arbre binari de cerca (del seu nom en anglès Binary Search Tree), estructura de dades d'arbre binari totalment ordenada
* Somatotropina bovina (del seu nom en anglès Bovine Somatotropin), hormona produïda per la glàndula pituïtària del bestiar
* Bst. també és l'abreviatura de la bustamita, mineral de la classe dels inosilicats
* bst també és el codi ISO 639-3 del basketo, llengua parlada a Etiòpia
* .bst també és l'extensió dels fitxers d'estil de BibTeX, programari bibliogràfic
# Arnold Klemola

Asteroides Descoberts: 16 :
| Nom | Data |
| (1770) Schlesinger $^{[1]}$ | 10 de maig de 1967 |
| (1829) Dawson $^{[1]}$ | 6 de maig de 1967 |
| (1934) Jeffers | 2 de desembre de 1972 |
| (1991) Darwin $^{[1]}$ | 6 de maig de 1967 |
| (2014) Vasilevskis | 2 de maig de 1973 |
| (2131) Mayall | 3 de setembre de 1975 |
| (2179) Platzeck | 28 de juny de 1965 |
| (2202) Peli | 7 de setembre de 1975 |
| (2261) Keeler | 20 d'abril de 1977 |
| (2308) Schilt $^{[1]}$ | 6 de maig de 1967 |
| (2370) van Altena | 10 de juny de 1965 |
| (2504) Gaviola $^{[1]}$ | 6 de maig de 1967 |
| (3712) Kraft | 22 de desembre de 1984 |
| (5757) Tichá $^{[1]}$ | 6 de maig de 1967 |
| (8128) Nicomachus $^{[1]}$ | 6 de maig de 1967 |
| (10450) Girard $^{[1]}$ | 6 de maig de 1967 |
| $^{[1]}$ Codescoberts amb C. Cesco ||
Arnold Klemola (Pomfret, 20 de febrer de 1931 - Santa Cruz, 5 de gener de 2019) fou un astrònom nord-americà. Treballà en l'Observatori Lick, situat a la Muntanya Hamilton a Califòrnia.
Klemola és actualment el descobridor o codescubridor de 16 asteroides, així com del cometa 68P/Klemola. La majoria de les seves troballes els va realitzar juntament amb Carlos Ulrrico Cesco.
L'asteroide (1723) Klemola porta aquest nom en el seu honor i en el de la directora d'escola i astrònoma aficionada Irja Klemola, resident a la ciutat finesa de Turku.

## Bibliografia

* American Women & Men of Science: volume 4, R. R. Bowker Company. Database Publishing Group, New York, 2009, ISBN 1414433042, ISBN 9781414433042, P. 381.

## Referències

* ↑ Minor Planet Discoverers
# El lleig

El lleig (títol original: The Ugly) és una pel·lícula neozelandesa dirigida per Scott Reynolds, estrenada l'any 1997. Ha estat doblada al català.

## Argument

Dos infermers acompanyen un pacient amb caputxa a una sala per ser interrogat pel Dr. Karen Schumaker. El metge demana a Simon Cartwright explicar la seva infantesa fins als homicidis que ha comés.

## Repartiment

* Paolo Rotondo: Simon Cartwright
* Rebecca Hobbs: Dr. Karen Schumaker
* Jennifer Ward-Lealand: Evelyn Cartwright
* Roy Ward: Dr. Marlowe
* Vanessa Byrnes: Julie, amb 25 anys
* Paul Glover: Phillip
* Christopher Graham: Robert
* Jon Brazier: Frank
* Sam Wallace: Simon, als 13 anys
* Beth Allen: Julie, als 13 anys

## Premis i nominacions
### Premis

* 1997: Sitges - Festival Internacional de Cinema de Catalunya, Scott Reynolds (Millor director)
* 1997: Festival Internacional de cinema fantàstic de Puchon, Scott Reynolds (premi Citizen's Choice)
* 1997: Premi de cinema i TV de Nova Zelanda, Richard Taylor, Grant Major
* 1997: Fantafestival, Paolo Rotondo (millor actor)
* 1998: Fantasporto, Premi Internacional de cinema de Fantasia, Rebecca Hobbs (millor actriu), Scott Reynolds

### Nominacions

* 1997: Sitges - Festival Internacional de cinema de Catalunya, Scott Reynolds (Millor film)
* 1999: Premis Saturn, Best Home Video Release

## Al voltant de la pel·lícula

* Músiques: Supergroove, Five Word Headline; Crash, Knife
* Crítica:"Armada com un puzle, és un llarg i intens interrogatori a un psicòpata. Passa del thriller gore al terror implacable. Film imperfecte, de guió relliscós, novatades i altes pretensions"

## Referències

* ↑ «El lleig». esadir.cat.
* ↑ «The Ugly». Allociné.
* ↑ Khan, Omar «The Ugly». El País.
# Elvin Hayes

Elvin Ernest Hayes (Rayville, Louisiana, 17 de novembre de 1945) és un basquetbolista estatunidenc retirat. Elegit número u del Draft de l'NBA del 1968 pels San Diego Rockets, Hayes aviat despuntà com a anotador, amb una mitjana de 28,4 punts per partit la temporada del seu debut que el convertí en el màxim anotador d'aquell any. En la seva segona temporada, liderà l'NBA en rebots. El 1972, fou adquirit pels Baltimore Bullets, on formà una dupla ofensiva temible amb Wes Unseld i guanyà un títol de l'NBA, el 1978. Hayes tornà als Rockets durant tres temporades abans de retirar-se.
Les seves estadístiques tremendes el conduïren a jugar 12 All-Star consecutius i a ser escollit tres vegades pel primer equip All-NBA. El 1990, Hayes ingressà al Basketball Hall of Fame; sis anys després, se l'escollí com un dels 50 millors jugadors de la història de l'NBA.
# FFC

FFC té els següents significats:
* Federació de Futbol de Xile (del seu nom en castellà Federación de Fútbol de Chile), màxima institució reguladora del futbol a Xile
* Federació Francesa de Ciclisme, màxima institució reguladora del ciclisme a França
* Forces Franceses Combatents, forces armades de la França Lliure
* Fulham Football Club, club de futbol de la ciutat de Londres (Regne Unit)
* Figueirense Futebol Clube, club de futbol de la ciutat de Florianópolis (Brasil)
* Fluminense Football Club, club de futbol de la ciutat de Rio de Janeiro (Brasil)
* Freiburger Fußball-Club, club de futbol de la ciutat de Friburg de Brisgòvia (Alemanya)
* FFC Viktoria 91 (de l'acrònim en alemany de Frankfurter Fußball-Club Viktoria 91), club de futbol de la ciutat de Frankfurt de l'Oder (Alemanya)
* 1. FFC Frankfurt (de l'acrònim en alemany de Frauenfußballclub), club de futbol femení de la ciutat de Frankfurt del Main (Alemanya)
* 1. FFC Turbine Potsdam (de l'acrònim en alemany de Frauenfußballclub), club de futbol femení de la ciutat de Potsdam (Alemanya)
* FFC també és l'acrònim de Francis Ford Coppola, director de cinema estatunidenc
# Pieza de lava de Volvic

L'escultura urbana coneguda pel nom Pieza de lava de Volvic, ubicada davant dels jutjats de Llamaquique, d'esquena al Govern Militar (plaça d'Espanya), a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta a lava de Volvic (roca volcànica que pot ser tallada, esculpida, etc.), que s'explota a la rodalia de Clermont-Ferrand, França, presenta esculpits en ella, elements típics de l'arquitectura romànica. És d'autor desconegut, està datada 1991.
La ciutat d'Oviedo, agermanada amb la Clermont-Ferrand, gaudeix amb aquesta obra d'una rèplica idèntica de la que hi ha a la ciutat francesa de Clermont-Ferrand. En ambdues hi ha esculpits elements típics de l'arquitectura romànica, que caracteritza les dues zones geogràfiques, i ambdues presenten uns cartells escrits en francès i en castellà, en què s'explica l'escultura i s'informa sobre la Lava Volvic. El cartell està datat el 1991.

## Referències

* 1 2 http://www.vivirasturias.com/quehacer/Oviedo/Qu%C3%A9+hacer%7CPatrimonio+civil%7CEsculturas/es Arxivat 2014-08-11 a Wayback Machine.
* 1 2 http://www.esculturaurbana.com/paginas/oviedo.htm Arxivat 2014-07-17 a Wayback Machine.
* ↑ http://www.turismoviedo.es/
* 1 2 http://esculturayarte.com/013489/Piedra-de-la-Lava-de-Volvic-1-en-Oviedo.html#.U9M7iPl_tww
# Roser Gonzàlez i Duarte

Roser Gonzàlez i Duarte (Barcelona, 1945) és una genetista catalana pionera en el diagnòstic de patologies hereditàries oculars i distròfies de la retina. És la fundadora i directora de DBGen, empresa capdavantera en el diagnòstic genètic de patologies oculars, i catedràtica de la Universitat de Barcelona (UB).
Rebé un premi en reconeixement de la seva trajectòria professional per part de la Societat Catalana de Biologia el 2022.

## Referències

* ↑ «La nova empresa DBGen, impulsada per la UB, ofereix un diagnòstic de precisió per a malalties oculars hereditàries» (en castellà). La Vanguardia, 23-02-2018. [Consulta: 8 febrer 2022].
* ↑ «Principales avances en la genética y la terapia de la retinosis pigmentaria después de más de 20 años de estudio» (en espanyol europeu), 14-08-2008. [Consulta: 8 febrer 2022].
* ↑ «7a edició del premis de la SCB (2022)». Societat Catalana de Biologia. [Consulta: 22 abril 2024].
# Gregory Benford

Gregory Benford, nascut el 1941 a Mobile, Alabama, és un escriptor de ciència-ficció i professor universitari de física. A part de per les seves obres, destaca per la formulació de la llei de Benford: "En una discussió, la passió és inversament proporcional a la quantitat d'informació real disponible". També va ser el primer a escriure sobre determinats efectes dels virus informàtics. Ha rebut el premi Nebula i nominacions a altres guardons del gènere. Se l'enquadra dins l'anomenada ciència-ficció dura, per l'ús d'avenços i lleis científiques per dotar de versemblança les seves històries. Amb els escriptors David Brin i Greg Bear, va continuar amb la mítica sèrie de la Fundació d'Isaac Asimov. Va ser el Convidat a l'acte de lliurament dels Premis UPC de Ciència-Ficció de 1996.

## Algunes obres destacades

* In the Ocean of Night (inici de la saga del Centre Galàctic)
* Jupiter Project
* Foundation's Fear
* Timescape (Cronopaisatge), la seva novel·la més famosa

## Enllaços externs

* Gregory Benford - Lloc web oficial
# Magallón

Magallón és un municipi d'Aragó situat a la província de Saragossa i enquadrat a la comarca del Camp de Borja.
# Arnold Joseph Toynbee

* No s'ha de confondre amb Arnold Toynbee.
Arnold Joseph Toynbee (Londres, 14 d'abril de 1889 – 22 d'octubre de 1975) fou un historiador i professor britànic que va intentar sintetitzar la història universal.

## Biografia

Nebot de l'historiador de l'economia Arnold Toynbee, amb qui és sovint confós, Arnold J. Toynbee va néixer a Londres, estudià a la Universitat d'Oxford. El 1912, va començar la seva tasca de professor al mateix centre, i després va passar al King's College (ensenyant grec modern i història de l'Imperi Romà d'Orient) i a la London School of Economics, tots dos a la Universitat de Londres. Durant la Primera Guerra Mundial i també durant la Segona Guerra Mundial, va treballar per als serveis d'intel·ligència del Foreign Office britànic i al final de la guerra assistí com a delegat a la conferència de Pau de París de 1919.

## Obra

La seva obra principal, Un estudi de la història (títol original: A Study of History), en dotze volums apareguts entre 1934 i 1961, és una anàlisi de la història mundial i les civilitzacions en les quals Toynbee aprecia uns cicles d'auge i decadència, encara que sense el determinisme apuntat per Oswald Spengler.
Les seves teories han tingut molt de ressò i influència; alguns crítics, però, creuen que Toynbee dona massa influència a la religió en l'evolució de les civilitzacions.

## Referències

* ↑ «Arnold Joseph Toynbee». Gran Enciclopèdia Catalana. Barcelona: Grup Enciclopèdia Catalana.
# Santa Maria d'Escaló

Santa Maria d'Escaló, anteriorment Santa Helena, és l'església parroquial del poble d'Escaló, en el terme municipal de la Guingueta d'Àneu, a la comarca del Pallars Sobirà. Pertany al territori de l'antic terme d'Escaló. Està situada dins del nucli de població d'Escaló, en el seu sector nord. Segons consta gravat a un bloc de pedra, l'església s'edificà al 1623.

## Descripció

Església d'una sola nau, coberta amb volta d'arestes i flanquejada per capelles laterals cobertes amb volta de canó. A l'oest es troba la capçalera rectangular. A l'est hi ha la façana, sota el pinyó de la coberta de llicorella a dues aigües, en la qual s'obre la porta d'arc rebaixat i dues finestres.
A la dreta de la nau s'aixeca la torre campanar amb estretes espitlleres a la base i obertures més àmplies al pis superior on es troben les campanes, sota mateix del punxegut xapitell de llicorella.
Construïda amb aparell pissarrós, tosc i petit, cobert per arrebossat.

## Referències

* 1 2 3 4 «Santa Maria d'Escaló». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Adell i Gisbert, Joan-Albert [et al.]. «Sant Pere del Burgal». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Unarre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Emperadriu Zhang (Liu Shan, posterior)

    En aquest nom xinès, el cognom és Zhang.
Emperadriu Zhang :
| Xinès tradicional: | Xinès tradicional: | 張皇后 |
| Xinès simplificat: | Xinès simplificat: | 张皇后 |
Emperadriu Zhang, nom personal desconegut, va ser una emperadriu de l'estat de Shu Han durant el període dels Tres Regnes de la història xinesa.
Ella era la filla de Zhang Fei i la seva Esposa la Dama Xiahou, i va ser la segona esposa de Liu Shan, el segon emperador de Shu Han. La primera esposa de Liu Shan hi era la seva germana, i després de la mort de la seva germana en el 237, Liu Shan la va agafar com una consort imperial. El següent any (238), ell la va crear emperadriu per succeir a la seva germana. L'Emperadriu Zhang sembla que no tingué cap fill. Després que l'imperi va caure en mans de Cao Wei en els 263, ella es va traslladar a la capital de Cao Wei Luoyang juntament amb el seu marit. Com el seu marit va ser creat el Duc d'Anle, ella es convertí en duquessa. No es coneix quan va morir.

## Vegeu també

* Llista de persones dels Tres Regnes
| Precedit per: Emperadriu Zhang (anterior) | Emperadriu de Shu Han 238 – 263 | Dinastia acabada |
| Precedit per: Emperadriu Zhang (anterior) | Emperadriu de la Xina (Sud-oest) 238 – 263 | Succeït per: Emperadriu Bian de Cao Wei |
# FET

FET té els següents significats:
* Transistor d'efecte camp
* Falange Española Tradicionalista y de las JONS
# Pieve di Coriano

Pieve di Coriano és un municipi situat al territori de la província de Màntua, a la regió de la Llombardia, (Itàlia).
Pieve di Coriano limita amb els municipis de Ostiglia, Poggio Rusco, Quingentole, Revere, Schivenoglia, Serravalle a Po i Villa Poma.

## Galeria

* Localització de Pieve di Coriano a la província de Màntua
# Roser Manuel-Rimbau Muñoz

Roser Manuel-Rimbau Muñoz (Girona, 1968), coneguda simplement com a Roser Rimbau, és una escriptora catalana de llibres per a infants.
Periodista de formació, va iniciar-se en la literatura infantil gràcies a un curs d'escriptura de l'Ateneu Barcelonès, amb Marta Luna d'ensenyant.
Va ser la guanyadora del Premi Vaixell de Vapor 2022.

## Premis

* Premi Comte Kurt 2006, per En Naïm s'ha descolorit.
* Premi Modest Prats 2018 de conte infantil il·lustrat, per El món esborrat
* Selecció White Ravens 2018, selecció OEPLI 2018 i Premio Fundación Cuatrogatos 2019, per La carta.
* Premi Vaixell de Vapor 2022, per Els lletrafòbics i el senyor No-Nom.

## Referències

* 1 2 «Takatuka: Roser Rimbau». [Consulta: 19 octubre 2022].
* ↑ Castillón, Xavier. «“Em fa gràcia el mateix que fa riure els nens”». El Punt Avui, 07-12-2022. [Consulta: 29 gener 2023].
* 1 2 Barcelona, Guillem Roset/ACN. «La gironina Roser Rimbau s’endú el premi El Vaixell de Vapor», 07-10-2022. [Consulta: 19 octubre 2022].
* ↑ SER, Redacció. «Roser Rimbau: "Els nens han de gaudir llegint, no només aprendre coses"» (en espanyol europeu), 11-10-2022. [Consulta: 19 octubre 2022].
# Gregory Bruce Jarvis

Gregory Bruce Jarvis (- 28 de gener del 1986) fou un enginyer estatunidenc que morí durant la destrucció del transbordador espacial Challenger a la missió STS-51-L, on era l'especialista de càrrega.
Rebé un B.S. en enginyeria elèctrica de la Universitat de Buffalo el 1967, i un màster de la mateixa disciplina de la Universitat del Nord-est el 1969. Jarvis s'allistà a les Força Aèria aquell mateix any, i hi serví fins al 1973, quan fou donat de baixa honrosa com a Capità. A partir d'aleshores treballà a Hughes Aircraft, i al juliol del 1984 fou seleccionat com a especialista de càrrega del transbordador espacial.
L'edifici d'Enginyeria Est del campus nord de la Universitat de Buffalo (SUNY) fou reanomenat Jarvis Hall després de la mort de Gregory Jarvis. Els estudiants clavaren el nom "Jarvis Hall" al costat de l'edifici, i el 1987 el nom fou declarat oficial amb una cerimònia de dedicació. La Jarvis Hall està dedicada majoritàriament als serveis de suport de l'enginyeria.
En morir, Jarvis deixà la seva dona Marcia C. Jarvis (nascuda Jarboe) i els seus pares Ellen i Bruce Jarvis.
Jarvis fou interpretat per Richard Jenkins a la pel·lícula de televisió del 1990 Challenger.

## Referències

* ↑ www.buffalo.edu

## Enllaços externs

* Biografia oficial de la NASA (anglès)
* Biografia al Challenger Center Arxivat 2012-02-29 a Wayback Machine. (anglès)
# Marie-François-Louis Gand-Leblanc du Roullet

Marie-François-Louis Gand-Leblanc du Roullet (francès: François-Louis Gand Le Bland Du Roullet) (Normanville, 11 d'abril de 1716 - París, 2 d'agost de 1786) fou un diplomàtic i dramaturg francès.
Se'l recorda principalment com a llibretista de les òperes de Gluck Iphigénie en Aulide i Alceste (versió francesa de 1776). També va co-escriure (amb Louis-Théodore de Tschudi) el llibret per a l'òpera de Salieri Les Danaïdes.

## Referències

* ↑ Bibliothèque nationale de France. François-Louis Gand Le Bland Du Roullet. Retrieved 28 August 2014 (in French).
# Entoproctes

Els entoproctes (Entoprocta, gr. "anus interior") constitueixen un fílum d'animals majoritàriament marins i sèssils de 0,1 mm a 7 mm. Presenten un lofòfor i es distingeixen dels altres lofoforats per la posició de l'anus que queda inclòs en la corona tentacular.

## Característiques

Els individus madurs tenen forma de calze semiesfèric sobre un peduncle contràctil relativament llarg que els fixa al substrat. En les espècies colonials hi ha també un estoló que uneix a tota la colònia. Presenten una corona amb tentacles sòlids els cilis dels quals generen corrents d'aigua que atreuen i filtren partícules d'aliment cap a la boca, i tant la boca com l'anus se situen dins la corona. Els briozous, similars superficialment als entoproctes, tenen l'anus fora de la corona de tentacles. No hi ha aparell respiratori ni circulatori. L'aparell excretor està format per protonefridis.
La majoria de famílies d'entoproctes són colonials, i totes, excepte dues de les espècies conegudes, són marines. Uns pocs espècimens solitaris es poden moure lentament.

## Taxonomia

El fílum Entoprocta inclou 199 espècies, repartides en quatre famílies:
* Família Barentsiidae Emschermann, 1972
* Família Loxokalypodidae Emschermann, 1972
* Família Loxosomatidae Hincks, 1880
* Família Pedicellinidae Johnston, 1847

## Referències

* ↑ Todd, J.A.; Taylor, P.D. «The first fossil entoproct». Naturwissenschaften, 79, 7, 01-07-1992, pàg. 311–314. DOI: 10.1007/BF01138708.
* ↑ «WoRMS - World Register of Marine Species - Taxonomic tree». [Consulta: 21 desembre 2020].

## Enllaços externs

* Informació dels entoproctes a earthlife.net (anglès)
* Els entoproctes al projecte Tree of life (anglès)